Борис Младенов-Young
Преди да потеглят по Вечния Път…

chitanka.info

Преди да потеглят по Вечния Път

душите блуждаят из родния кът

и търсят безпомощни с тиха печал

отново да найдат дома запустял.

Свещица мъждукаща — тъжен маяк —

натам ги напътства в среднощния мрак;

Те влизат незрими, застават в поклон

и глухо ридаят без глас и без стон.

Разделят се с плач с всеки свиден предмет,

прощават се с близките хора по ред,

накрая си тръгват и в скръбен парад

потеглят смирено в Отвъдния Свят.

Душите пътуват към Страшния съд —

моли се да бъде лек техния път.

София, България — 1987 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.